
Проект: „Позитивна култура в ОУ „Петър Парчевич“, гр. Чипровци“
Договор №: BG05SFPR001-1.010-0052-С01
Процедура: BG05SFPR001-1.010 „Превенция и предотвратяване на тормоза и насилието и намаляване агресията в училищата“

 ОБЯВА ЗА РАБОТА
Търсим училищен медиатор – Човек с голямо сърце за нашите деца!
Основно училище „Петър Парчевич" обявява прием на документи за заемане на длъжността „Медиатор“ за учебната 2026/2027 година, по проект „ Позитивна култура в ОУ „Петър Парчевич“ по Програма „Образование“ 2021 – 2027.
За позицията:
Търсим енергичен, позитивен и отговорен човек, който да ни съдейства в работата с учениците и техните родители, да помага за намаляване на отсъствията и да бъде мост между семейството и училището.
Какво предлагаме:
· Вид договор: Втори трудов договор (по Кодекса на труда) за определен срок (10 месеца).
· Работно време: 4 часа на ден, с изключително гъвкав график, съобразен с вашите възможности.
· Месечно възнаграждение: Фиксирано по проекта в размер на 427 евро на месец (бруто по ведомост).
За кого е подходяща позицията (Важно от законова гледна точка):
За да спазим изискванията на Кодекса на труда и да няма застъпване на часове, позицията е идеална за:
1. Работещи колеги, чийто основен трудов договор е на 4 часа или 6 часа (например детегледачи, читалищни дейци, лични асистенти, почасови служители).
2. Пенсионери (бивши учители, възпитатели или хора с опит в администрацията и работата с хора), които имат желание да останат активни и да помагат на децата.
3. Безработни лица, които търсят почасова заетост и допълнителен доход.
Изисквания към кандидатите:
· Минимално образование: Средно образование (висше или опит в сферата на образованието/социалните дейности е предимство, но не е задължително).
· Най-важното условие: Да имате желание да работите за децата, да сте комуникативни и да искате да помагате за изграждането на по-добра и сигурна училищна среда без агресия.
Необходими документи за кандидатстване:
1. Заявление в свободен текст.
2. Автобиография (CV).
3. Копие от документ за завършено образование.
Място и срок за подаване на документите:
Документите се приемат в канцеларията на училището или на имейл: 
info-1201101@edu.mon.bg   в срок от  11.09.2026 г. до  17.09.2026 г.
За повече информация можете да се обърнете към Ръководителя на проекта на телефон: 0893348756.
Очакваме Ви! Нека заедно направим училището по-добро място за нашите деца!

